[เสียงไซเรนเตือนภัยดังต่อเนื่อง]
[เสียงเฮลิคอปเตอร์]
(ยูเครน เคียฟ)
[เสียงเฮลิคอปเตอร์ และเสียงไซเรนเตือนภัย]
(31 วันที่เกิดสงคราม 27 มีนาคม ปี 2022)
(วาดิม สามีไตรา)
อาจจะเป็นจรวดที่โดน ระบบป้องกันภัยทางอากาศของเรายิงสกัด
เศษกระจายไปทั่วแถวนี้เลย
[เสียงรายงานข่าว] กรมกิจการภายใน ได้ระบุและควบคุมตัว
ผู้สมรู้ร่วมคิดชื่อดังของฝ่ายนีโอนาซียูเครน
(สามสัปดาห์หลังจากไตราถูกควบคุมตัว)
(เธอถูกประจานในวิดีโอโฆษณาชวนเชื่อ ทางสถานีโทรทัศน์ของรัฐบาลรัสเซีย)
สังเกตผู้หญิงคนนี้ในหมู่ผู้ถูกคุมตัว
แต่งตัวเหมือนผู้ชาย ผมสั้นแบบเฉพาะตัว
ดูคล้ายใครบางคนไหมคะ
ยูเลีย ปาเยฟสก้า ชื่อรหัส "ไตรา"
ผู้หญิงที่ได้ฉายาว่า "อสูรร้าย"
ได้เวลากระชากหน้ากาก ถามเธอตรงๆ
ว่าเธอทำอะไรไว้บ้างในฐานะผู้ลงทัณฑ์
[เสียงยูเลียในวิดีโอ] ฉันชื่อยูเลีย ปาเยฟสก้า ชื่อรหัส "ไตรา"
ฉันเป็นหน่วยแพทย์อาสาสมัคร และอดีตทหาร
ประจำโรงพยาบาลทหารที่ 61
[วาดิมพูดภาษายูเครน] มีเสียงนอกจอคอยขู่ ให้เธอกลัว แล้ววิดีโอก็มีการตัดต่อเยอะมาก
เห็นชัดว่าเธออยู่ในสภาพที่หดหู่มากๆ
ฝ่ายนั้นตัดต่อเสียหายร้ายแรงได้ ถึงแม้จะมีภาพแค่นี้
ผมกำลังติดต่อสื่อตะวันตกหลายสำนัก
ผมพยายามกระจายข่าวให้ได้มากที่สุด
เรื่องที่ไตราถูกคุมตัวไว้
ผมทำเต็มที่แล้วในสถานการณ์นี้ น่าเสียดายที่ผมทำไม่ได้มากกว่านี้
(แม้จะมีภาพวิดีโอ แต่รัฐบาลรัสเซีย ก็ปฏิเสธว่าไม่มีส่วนรู้เห็นในการคุมตัวไตรา)
(กีฬาคนใจแกร่ง)
[เสียงไซเรนเตือนภัย และเสียงแตรรถ]
(การบำบัดกลุ่ม)
(50 กิโลเมตรจากชายแดนยูเครน-โปแลนด์)
[ผู้ช่วยของอ็อกซานา] เราต้องไปให้ถึง ก่อนเก้าโมงครึ่ง
(อ็อกซานา ฮอร์บัช ผู้จัดการทีมอินวิกตัสยูเครน)
ณ ตอนนี้ ยูเครนเป็นเขตห้ามบิน
เราต้องขึ้นรถบัสจากเคียฟไปโปแลนด์
มันยากมากในการรักษาความปลอดภัย เพราะเราไม่อยากให้ใครรู้
ว่าทีมยูเครนกำลังเดินทางไปกรุงเฮก
เราตกเป็นเป้าของกองทัพรัสเซียได้ง่ายๆ
[เสียงพูดคุยผ่านเครื่องมือสื่อสาร]
[อ็อกซานา] คนส่วนใหญ่ในทีมของฉัน เป็นทหารที่ยังประจำการในกองทัพ
กำลังป้องกันประเทศ เพราะเรากำลังทำสงคราม
สำหรับบางคน นี่ไม่ใช่การตัดสินใจที่ง่ายเลย
เราประจำการที่ภาคเหนือ ภาคตะวันออก ภาคใต้ของยูเครน
เรารู้ดีว่าเกิดอะไรขึ้นในแต่ละภูมิภาค
เราเล่าความจริงเรื่องนั้น สร้างความตระหนักรู้ได้
สำหรับเราเราไม่ได้แค่สู้เพื่อปกป้องชาติ
แต่ประชาชนไม่รู้ว่า ถ้าเราพลาดท่าขึ้นมา พวกเขาจะเป็นรายต่อไป
หนูน้อย
นี่ตัวโปรดของแม่นะ ลูกเอามาเล่นซะแล้ว
[เด็กชาย] ก็บางครั้ง
[อ็อกซานา] สมาชิกทีมเรามาไม่ครบ
ยูเลีย ปาเยฟสก้าถูกกองทัพรัสเซีย คุมตัวไปเมื่อวันที่ 16 มีนาคม
เธอไม่ได้มากับเรา
คนที่สองที่ไม่ได้มากับเราคือโค้ชยิงธนู
ยกแขนขึ้น แล้วง้างให้ถึงใต้กระดูกหัวไหล่
[อ็อกซานา] ดมิโทร ซิโดรุก ที่เสียชีวิตในหน้าที่เมื่อวันที่ 5 เมษายน
เขาเหยียบกับระเบิด
เสียชีวิตทันที
มันเลยรู้สึกเหลือเชื่อมากๆ ที่เราได้ไปกรุงเฮก
(โปแลนด์)
(ขาออก)
[เสียงเครื่องบิน]
[เสียงคลื่นและเสียงนก]
[เสียงเพลงบรรเลง]
(เนเธอร์แลนด์ กรุงเฮก)
(สองวันก่อนการแข่งขัน)
[พิธีกร] สวัสดีครับ ทุกท่าน ขอต้อนรับสู่อินวิกตัสเกมส์ครั้งที่หก
ซึ่งจะจัดขึ้นที่นี่ในกรุงเฮก
นี่เป็นงานใหญ่
[เจ้าชาย] เยี่ยมไปเลยนะ
[พิธีกร] คนมากมายจากหลายชาติมาร่วมงาน
(ยินดีต้อนรับ สหรัฐฯ)
[เสียงทักทายและหัวเราะ]
[คีธา] ไปกันเลย
[เกเบรียล] ใช่ ลุยกันเลย
(ยินดีต้อนรับ เกาหลีใต้)
[เสียงปรบมือ]
[เสียงผู้นำเชียร์ทีมเกาหลี]
[เสียงหัวเราะ]
(อัมสเตอร์ดัม กรุงเฮก)
[เสียงโห่ร้องต้อนรับ]
[เสียงปรบมือและเสียงพูดคุย]
[เสียงถอนใจ]
(ดาร์เรล ลิง ทีมแคนาดา)
[ดาร์เรล] วันนี้จะเป็นวันที่เหนื่อย ที่ต้องทำทุกอย่าง
ที่งานเกมส์จะมีคนเพียบ
มีหลายอย่างที่กำลังจัดขึ้น
งานใหญ่แน่นอน
ถึงเวลาแล้ว ผมเข้านอน แต่นอนไม่หลับ
[ผู้สัมภาษณ์] นอนไม่หลับเหรอคะ
ใช่
- [เจ้าชายแฮร์รี่] เอาล่ะ เมื่อคืนยุ่งเลยสินะ - [เสียงผู้หญิงหัวเราะ]
- ใช่ แต่ไม่ได้ยุ่งแบบนั้นนะ - ไม่ได้ยุ่งแบบนั้นเหรอ
หลังจากเลื่อนไปสองปี ในที่สุดเราก็ได้มาที่นี่
สิ่งที่เราจะทบทวนกันก็คือ…
[เจ้าชาย] หลังจากเลื่อนไปหลายรอบ เพราะโลกระบาดทั่วโลก
กับเรื่องบ้าๆ ทุกอย่างในโลก กับสถานการณ์ในยูเครน
การได้มาที่งานแข่งตอนนี้
กับทุกคนที่อดทนรอคอยมาตั้งแต่ปี 2020
มันโล่งอกเลย บอกตรงๆ
เราไม่คิดเลยว่ามันจะเกิดขึ้น แล้วมันก็…
เป็นเรื่องที่มีทุกอารมณ์สำหรับทุกคน
มันจะเหนื่อย เครียด ลำบาก
ผมไม่รู้ว่าที่ผ่านมามันลำบากแค่ไหน
สำหรับทุกคนและครอบครัว เพราะพวกเขาฝึกซ้อมกันมา
ผมคงแย้งว่าพวกเขา มีเวลาฝึกซ้อมมากกว่าใครทั้งหมด
ผมเลยหวังว่ากีฬาจะออกมาสนุกสุดๆ [หัวเราะเบาๆ]
นี่อาจจะเป็นครั้งแรก และครั้งเดียวที่เราจะมีโอกาส
ได้เจอทีมยูเครน
[เจ้าชาย] คนส่วนใหญ่ที่ได้มาแข่ง
คนส่วนใหญ่ที่ยังมีชีวิตอยู่ตอนนี้
ก็เพราะว่าพวกเขา มีเครือข่ายสนับสนุน มีครอบครัว มีเพื่อนๆ
[เจมส์] ถ้าใครต้องการอะไร…
[เจ้าชาย] สัปดาห์นี้ที่งานเกมส์ คือการบำบัดกลุ่มสำหรับทุกคน
- ตายจริง ขอบคุณค่ะ ทุกคน - ตกลงนะ
อย่าลืมสนุกกับมัน
นั่นแหละที่ผมตื่นเต้นจริงๆ จัดมาเลย
[พนักงานต้อนรับบนเครื่องบิน] ที่บินกับเราวันนี้ เราขอให้คุณมีความสุขในอัมสเตอร์ดัม
และผู้โดยสารจากทีมอินวิกตัสเกมส์ยูเครน
- เราขออวยพรให้คุณโชคดี ขอบคุณค่ะ - [เสียงทุกคนปรบมือ]
- ไง อิวอนน์ ดีใจที่ได้เจอนะ - เช่นกัน
- ขอบคุณที่มา - ตายจริง แน่นอน
เป็นไงบ้าง
เราสบายดี แค่เหนื่อย
เพลียนิดหน่อย แต่ดีใจมากๆ แน่นอน
[พูดภาษายูเครน] หลายวันก่อน เราทราบมาว่า ทางรัสเซียไม่ยอมแม้แต่จะพูดถึง
การใส่ชื่อเธอในรายชื่อแลกเปลี่ยนนักโทษ
[อ็อกซานา] รัสเซียตัดสินใจทำข่าว โฆษณาชวนเชื่อเกี่ยวกับไตรา
ทำให้เธอมีสถานะเป็นผู้หญิงที่ชั่วร้าย
แล้วทหารรัสเซียก็ทำได้ดีที่จับเธอไป
พาเธอไปหาคณะลูกขุน
เราเชื่อว่าเธอกำลังถูกเตรียมการ
ฟ้องคดีที่จะเป็นข่าวใหญ่มากๆ
ซึ่งเธอจะถูกดำเนินคดีโดยรัฐ
และอาจจะถูกประหารชีวิต
เรามีวิธีเดียวที่ทำได้ คือขอให้โลกช่วยปกป้องไตรา
แอนนา ลูกสาวเธอก็สำคัญมากๆ
(แอนนา-โซเฟีย ลูกสาวไตรา)
ส่วนตัวฉัน นี่คือครั้งแรกที่พบกัน
ฉันคิดว่ามันสำคัญสำหรับเธอ
ที่จะได้ทำอะไรสักอย่างเพื่อช่วยแม่
เพราะเรามีเวลาไม่มากนัก
[พิธีกรพูดออกไมค์] ในที่สุด ยินดีต้อนรับทุกท่าน เราดีใจจริงๆ ที่ท่านได้มาร่วมงาน
พิธีเปิดอย่างเป็นทางการ ของอินวิกตัสเกมส์ครั้งนี้ในกรุงเฮก
เราตั้งตารอหนึ่งสัปดาห์ ที่เต็มไปด้วยน้ำใจนักกีฬาอันยอดเยี่ยม
- [โค้ชสหรัฐฯ] ทุกคนพร้อมนะ - พร้อม
- ขอเสียงหน่อย "เอาโว้ย" - เอาโว้ย
ยูเครน…
สำคัญที่สุด
เกาหลีสู้ๆ
ทำไมไม่มีใครช่วยเลย ให้ผมตะโกนคนเดียว [หัวเราะ]
[ทีมกองเชียร์ดาร์เรล] ใส่ที่อุดหูด้วยนะ แสงสีเยอะเลย
เสียงก็ดังด้วย เราจัดโชว์ใหญ่เลย โอเคนะ
แต่ผมประหม่า
- ใช่ - ใช่
- เสียงดังของคนดู และ… - ค่ะ
แต่ผมจะดื่มด่ำมันให้ได้มากที่สุด
- คุณมีนี่นะ - ผมรู้ ผมไม่อยากใช้…
- ทางเลือกสุดท้าย - โอเคค่ะ
เอาล่ะ
[เจ้าชาย] ไปกันเลย
[พิธีกร] จากที่ได้อยู่รอบข้างคนที่เคยผ่าน
โศกนาฏกรรมของสงครามด้วยตัวเอง
กีฬาเหล่านี้ยิ่งสำคัญกว่าที่เคย
เข้าไปอีกหน่อยก็ได้ค่ะ
[พิธีกร] มูลนิธิอินวิกตัสเกมส์ มีความภูมิใจที่ได้ประกาศว่า
มีชาติที่ลงแข่งขัน 17 ชาติ นักกีฬารวม 1,571 คน
พร้อมทั้งทีมงาน เพื่อนๆ และครอบครัวมาคอยสนับสนุน
ขอเสียงปรบมือ ต้อนรับพวกเขาอย่างอบอุ่นหน่อยครับ
[เสียงปรบมือและเสียงเชียร์ต่อเนื่อง]
- คุณพระ มันดูยิ่งใหญ่มากเลย - สวยมากเลยล่ะ
คุณพระช่วย
คุณไปคอนเสิร์ตครั้งสุดท้ายเมื่อไหร่
นานมากแล้ว
[เสียงปรบมือและเสียงเชียร์เกรียวกราว]
[เสียงทักทาย]
[เสียงเชียร์]
[ดาร์เรล] ถึงแม้ผมจะมีบางวันที่แย่
ผมก็ไม่ยอมแพ้
[พิธีกร] บัดนี้ ขอเสียงปรบมือต้อนรับทีมยูเครน
[เสียงปรบมือและเสียงเชียร์เกรียวกราว]
สวัสดีค่ะ ทุกท่าน
ขอบคุณมากที่รับใช้ชาติ
ขอบคุณครอบครัวและเพื่อนๆ นักกีฬาที่มากันด้วย
ซึ่งได้สนับสนุนท่านมาตลอด
เพราะนี่คือการรับใช้ชาติ
นี่คือการอุทิศตน
และนี่คือครอบครัวอินวิกตัส
ขอเสียงต้อนรับ สามีที่น่าทึ่งของฉันเอง
เจ้าชายแฮร์รี่ ดยุกแห่งซัสเซกซ์
[เสียงปรบมือ]
ขอบคุณครับ ที่รัก
โลกต้องได้รับการย้ำเตือน ถึงพลังของจิตวิญญาณมนุษย์
ความสามารถในการเยียวยา
และความแข็งแกร่งที่ไม่ยอมแพ้ ซึ่งทำให้เราฟื้นตัวได้
และกลับมาเข้มแข็งยิ่งกว่าเดิม
ทุกท่านในฐานะชุมชนได้ฝ่าฟันอุปสรรคที่ยิ่งใหญ่
และเยียวยาไปด้วยกัน พร้อมสอนโลกไปด้วย
ในฐานะบุคคล ท่านคือคนที่มีความสำคัญ
มีความไม่ยอมแพ้
มีความแข็งแกร่ง มีหัวใจ
คุณมีหัวใจของอินวิกตัส
[เสียงเฮและเสียงปรบมือเกรียวกราว]
[เสียงเพลงสนุกสนานจากคอนเสิร์ตในงาน]
ผมทำได้แล้ว
- คุณทำได้ - คุณทำได้
ฉันภูมิใจที่คุณปล่อยน้ำตาออกมานะ
- อะไรนะ - ฉันบอกว่าฉันภูมิใจที่คุณปล่อยน้ำตาออกมา
[ดาร์เรล] มันยากที่จะกอดใครสักคน
เพราะผมไม่เคยถูกกอดเลย
เต็มสิบไม่หักเลยล่ะ
[เสียงหัวเราะ]
ไม่นะ [เสียงหัวเราะ]
ใช่ ไปกันเลย
[ผู้บรรยายการแข่งขัน] เริ่มแล้วครับ กับวันเปิดสนามอินวิกตัสเกมส์ปี 2022 ที่กรุงเฮก
สิบเจ็ดชาติเข้าร่วมแข่งขัน พร้อมนักกีฬากว่า 500 คน
ที่พร้อมจะลงแข่งอย่างมั่นใจ
มีหลายอย่างให้ติดตามชม
นักกีฬาลงแข่งกีฬาได้หลายประเภท ในช่วงหลายวันนับจากนี้
ตั้งแต่การขี่จักรยาน ไปจนถึงรักบี้วีลแชร์ และกรรเชียงบก
- หนึ่ง สอง สาม - ยูเค
[ผู้บรรยาย] ทุกคนมาที่นี่แล้ว และโลกก็กำลังจับตามอง
ทอม ฉันว่าง
[โค้ชเกาหลีพูดกับนักกีฬาในทีม]
[คีธา] ให้ตายสิ
อะไรน่ะ
นี่คือรอบที่แย่ที่สุดของเขาเลย
[เสียงเชียร์]
ลุยเลย
ให้ตายเถอะ
(ยิงธนูชาย ประเภทธนูคอมพาวด์ รอบคัดเลือก)
โอเค
[ผู้บรรยาย] ช่วงสุดท้ายของรอบคัดเลือก
ณ ตอนนี้ คะแนนของเขา ห่างจาก 16 อันดับแรกนิดเดียว
- อีกนัดเดียว - มีเพียง 16 อันดับแรกที่จะเข้ารอบ
ผมต้องทำให้ดีกว่านี้
จากทั้งหมด 44 คน เขาต้องติด 16 อันดับ
(คีธา น้าของเกบ)
เขาต้องตั้งสติเข้าไว้
[ผู้บรรยาย] ถึงตาชายหนุ่มจากแจ็กสันวิลล์
ถ้าเขาทำคะแนนเพิ่ม ได้อีกแค่สองหรือสามคะแนน
เขาก็อาจจะติดอันดับ 16 คนสุดท้าย สำหรับรอบแพ้คัดออก
ถ้าเขายิงเข้าเป้าสีเหลืองได้
[คีธา] พระเจ้าช่วย เอาหน่อย เกบ กลางเป้าเลย สู้ๆ
[เกเบรียล] ผมรู้จักความทรงจำนั้น มันฝังอยู่ในสมอง
ทุกครั้งที่ผมอยากทำอะไรสักอย่าง แม่จะดึงผมไว้
"ไม่ แกทำแบบนั้นไม่ได้" แม่บอกทุกคนว่าผมเป็นเด็กมีปัญหา
ผมคิดว่ามันส่งผลกับชีวิตผมมาจนถึงวันนี้
[คีธา] เขาต้องตั้งสติเข้าไว้
[เสียงสูดลมหายใจลึก]
[เกเบรียล] สู้หน่อย พวก ไล่ขึ้นมาให้ได้
[เสียงธนูปักเข้าเป้า]
[คีธา] เยี่ยมมาก
ผมมีคนที่เหมือนแม่หลายคนในชีวิต
น้าคีธาคือคนที่สร้างความสุขให้เสมอ
โอเค ดีแล้ว
[เกเบรียล] น้าให้ความรักที่แท้จริง
[คีธา] ไม่ต้องรีบ
[ผู้บรรยาย] นี่คือช่วงสำคัญของการแข่งขัน
[เกเบรียล] น้าคือคนนั้นของผม
เวลาน้ากอดเรา เราจะรู้สึกได้ มัน…
[เสียงกลั้นน้ำตาและสะอื้นไห้]
ขอโทษครับ
ให้ตายสิ เกิดอะไรขึ้น
นั่นคือแรงสนับสนุนของผม
[เสียงสะอื้นไห้]
หลายๆ อย่างที่ทำ ผมทำตอนอยู่คนเดียว
ตอนเด็กๆ ผมไม่ค่อยเล่นกีฬา เพราะมันไม่มีคน
จะเล่นไปเพื่ออะไร
แต่น้าคีธาก็เข้ามา
[เสียงปรบมือและเสียงเฮ]
[ผู้บรรยาย] ในการแข่งธนูคอมพาวด์ชาย เกเบรียล จอร์จคว้าอันดับ 16
[เสียงร้องตื่นเต้นดีใจ]
เยี่ยม ทำได้แล้ว เราเข้ารอบ ดีเลย
[เกเบรียล] ดีใจที่ได้เจอนะ ลูกรัก
(ทามีอาห์ ลูกสาวเกบ)
รักนะ
- หนูมีอะไรจะให้ดู - มีอะไรจะให้พ่อดูเหรอ โอเค
"พลังบวก" แรงกระตุ้นสินะ
[เสียงตื่นเต้นดีใจ]
พ่อชอบ…
ลูกน่ารักจริงๆ พ่อคิดถึงลูกนะ [เสียงสะอื้น]
ขอบใจที่รับสาย ดีใจที่ได้เจอนะ
[เสียงเชียร์และปรบมือจากคนดูในสนามแข่ง]
(ดาร์เรล ลิง ทีมแคนาดา)
[เสียงปรบมือและเสียงเชียร์]
(ดาร์เรลไม่เคยลงแข่งต่อหน้าคนดูมาก่อน)
บรรยากาศดีด้วยนะ
[ผู้บรรยาย] ผู้คนมากมาย มารวมกันที่นี่เพื่อสนุกกับเกม
แห่งความทรหด กรรเชียงบกที่อินวิกตัสเกมส์
(กรรเชียงบกชาย)
(ประเภท ความบกพร่องทางกายเล็กน้อย หรือบาดเจ็บทางจิตใจ)
เมื่อคืน ฉันว่าจะไม่มา
นายมาแล้ว นายมาไกลขนาดนี้
เจ็บปวดแค่ไม่กี่นาที แต่แลกกับตลอดชีวิตที่…
นายได้รู้ว่าตัวเองทำสำเร็จ
[เสียงสัญญาณเริ่มแข่ง]
[ผู้บรรยาย] เริ่มกันแล้วครับ
[เสียงเชียร์]
[เสียงไอ]
ต่อไปตาพวกคุณแล้ว
[เสียงตบเท้า]
สี่ สาม สอง หนึ่ง พอ
[ดาร์เรล] ผมคือคนที่ไม่เคยขอความช่วยเหลือ
ผมแค่อยู่อย่างสันโดษใน…
ตอนนี้ผมยื่นมือขอให้ช่วย
ค่อยๆ บำบัดไป
[เคย์ลิน] หายใจเข้า
[ผู้บรรยาย] นี่เป็นประเภทเปิด สำหรับนักกีฬาที่บาดเจ็บทางจิตใจ
หรือบกพร่องทางกายเล็กน้อย
นอกจากความพิการทางกายแล้ว
นักกีฬาอินวิกตัสเหล่านี้ ก็ผ่านเรื่องสะเทือนขวัญมาด้วย
และอาจจะกำลังรักษาปัญหาสุขภาพจิต
บางคนอาจจะแสดงอาการต่อหน้าคนเยอะๆ การที่ออกมาแข่งขันแบบนี้
โดยที่คนดูบนอัฒจันทร์นับพัน ก็เป็นเรื่องที่ท้าทายสุดขีดได้
ไม่ต้องไปมองคนดูถ้าไม่อยากมอง ดื่มด่ำบรรยากาศ
คนดูเป็นครอบครัวนายแล้ว ภูมิใจที่นายมาถึงจุดนี้ด้วย
[เสียงสูดหายใจและผ่อนลมหายใจ]
ดีแล้ว ตั้งสมาธิที่การหายใจ
นายทำได้ คนเก่ง นายทำได้ มาเลย ดาร์เรล
[ผู้ประกาศการแข่งขัน] นั่งเตรียมพร้อม
เตรียมตัว
[เสียงสัญญาณเริ่มแข่ง]
เริ่มกันแล้วครับ
[เสียงปรบมือและเสียงเชียร์]
ลุยไปเลย นายทำได้แล้ว ลุยไปเลย
[โค้ชของดาร์เรล] ครอบครัวอยู่ข้างหน้า [ผู้บรรยาย] ทีมสหรัฐฯ คุมเกมไว้ได้
[โค้ช] ลุยต่อไปดาร์เรล ดีมาก ลุยต่อไป
[ผู้บรรยาย] ดูฝ่ายแคนาดาสิครับ
สิ่งที่เขาเผชิญมา สิ่งที่เขารับมือในจิตใจ
จนได้ออกมาต่อหน้าคนดู มากมายแบบนี้ แล้วทำได้ขนาดนี้
ทั้งที่อาการกลัวสังคมจากพีทีเอสดี
เป็นเรื่องใหญ่ในชีวิตเขามาตลอด
สาม สอง หนึ่ง…
นั่นแหละครับ
[เสียงคนดูส่งเสียงเฮและปรบมือ]
นั่นแหละ คนเก่ง นายทำได้แล้ว
ฉันภูมิใจกับนายจริงๆ คนเก่ง
ภูมิใจสุดๆ
นายทำสำเร็จแล้ว
มองคนดูสิ
นั่นกองเชียร์ของนาย
ได้สถิติส่วนตัวไหม
- เต็มที่แล้วใช่ไหม - ใช่
- สนุกใช่ไหม - สนุก
นั่นแหละข้อสำคัญ สหาย ยินดีด้วย
นี่คือชัยชนะ
ภูมิใจกับนายจริงๆ
เราจะท้าทายร่างกายไม่ได้ เว้นแต่ว่าสภาพจิตใจจะพร้อม
- ใช่เลย - ทุกอย่างมันสะท้อนออกมา
[เจ้าชาย] จากที่ผมเข้าใจในช่วงหลายปีมานี้ ส่วนใหญ่ก็จากชายหญิงเหล่านี้
ให้ฉันด้วยสิ
นั่นแหละ
[เจ้าชาย] มันอยู่ที่โฟกัสของจิตใจ ความตั้งใจ และเป้าหมาย
ทำให้จิตใจไม่ว่าง ทำให้จิตใจทำงาน
แล้วก็บริหารกล้ามเนื้อไปด้วย
แทนที่จะมานั่งกังวลว่าเกิดอะไรขึ้นในอดีต
สำหรับผมนั่นคือส่วนสำคัญที่สุด
[เสียงปรบมือและเสียงเชียร์]
[โวโลดิเมียร์] ตอนนี้ได้ยินไหมครับ
สวัสดีครับ ทุกท่าน
(โวโลดิเมียร์ เซเลนสกี้ ประธานาธิบดียูเครน)
นายทหาร วีรบุรุษผู้ทรงเกียรติ ทหารผ่านศึก
และนักกีฬาที่น่าทึ่งของเรา
ขอให้วางใจ
ผมไม่คิดว่าคุณได้ทิ้งประเทศของเรา
ผมคิดว่านี่คือเกียรติของเรา ที่คุณได้เป็นตัวแทนของยูเครน
ในส่วนของเหรียญรางวัล
รางวัลที่สำคัญที่สุดสำหรับเรา คือคุณได้พบความแข็งแกร่งที่จะลงแข่งขัน
แต่มันก็มีเหตุผล ที่เราต้องการอย่างน้อยหนึ่งเหรียญ
เราจะได้เพิ่มอีกหลายเหรียญเลยล่ะ เชื่อผมสิ
[เสียงทุกคนหัวเราะ]
ทุกท่านคู่ควรกับเหรียญทองเท่านั้น จริงๆ แล้ว คุณคือทองของเรา
[เสียงปรบมือ]
(ดมิโทร ซิโดรุก)
[นักข่าว] คุณรู้สึกยังไงบ้าง ที่ต้องทำสงคราม มาที่นี่ และ…
ในหัวใจและจิตใจผม ผมยังอยู่ในยูเครน
แต่ผมรู้ว่าผมต้องมาที่นี่
ผมต้องมาเล่าความจริงที่เราเจอในยูเครน
พวกเขาระเบิดเมืองของเรา
คืนนี้ก็มีระเบิดอีก ทั้งเมืองที่ผมอยู่อาศัย ทั้งพลเรือน
[นักกีฬายูเครน] เรามีของขวัญให้คุณ
นี่คือภาพที่แสดงถึง เรื่องที่เกิดขึ้นบนแผ่นดินของเรา
[เจ้าชาย] ในทีมยูเครน…
สิ่งที่ผมหนักใจมาตลอด 24 ชั่วโมงนี้
คือความเป็นจริงของสถานการณ์
ไม่ใช่แค่การที่พวกเขามาที่นี่
แล้วได้เห็นความบอบช้ำในสายตาพวกเขาจริงๆ
รวมถึงสิ่งที่พวกเขาเผชิญมา จากการที่ประเทศถูกรุกราน
(ไตรา (ยูเลีย ปาเยฟสก้า) #ช่วยไตราด้วย)
[เสียงปรบมือ]
[เสียงธนูยิงเข้าเป้า]
มีธนูไหมครับ
- ไม่ ของฉันเอง ไม่มี - มือขวาหรือซ้ายครับ
- มือขวาค่ะ - ขวานะ
ทางนี้ครับ
(ผู้จัดการสนามยิงธนู ทราบข่าวว่าแอนนากำลังหัดยิงธนู)
(และจัดหาธนูให้เธอฝึกซ้อม)
[สัญญาณให้ยิง]
ง้างเข้ามาใต้คาง
นั่นแหละ สาวน้อย เอาเลย
อย่าแอ่นอก
ใช่ แบบนี้
ปรับมุมหน่อย มุม
เอียงมาทางฉัน
ยูเลีย
อุ๊ย ยูเลีย นั่นชื่อแม่
[แอนนา] ฉันรู้สึกถึงสงครามในชีวิต ผ่านแม่อยู่เสมอ
ตั้งแต่เริ่มสงครามที่ดอนบาสปี 2014 แม่ก็ออกไปที่แนวหน้า
ตอนนั้นฉันเพิ่งอายุ 11
ฉันได้เจอแม่แค่สองสามวัน แล้วก็เว้นไปหลายเดือน
เพราะเรื่องนี้ เราเลยไม่ค่อยรู้จักกัน แต่เราก็สู้ไปด้วยกัน
มันลำบาก เพราะฉันไม่เข้าใจแม่เลย
แต่เวลาก็ผ่านไปนานมากแล้ว อะไรๆ ก็เปลี่ยนไปหลายอย่าง
นี่คือดาร์เรลจากทีมแคนาดา
- นี่คือเรื่องที่คุณบอกไว้ - ครับ เขา…
อยากขอบคุณท่านที่จัดการแข่งขันนี้
เขาทำให้คนอื่นที่มีผลงานโดดเด่นด้วย
- เขาอยากจะส่งต่อ - ผมชอบมากเลย
นี่คือของขวัญที่ดีที่สุดชิ้นหนึ่ง ที่ผมเคยได้รับ หรืออาจจะดีที่สุดเลย
- เขาใส่ใจกับมันมาก - ใช่
- ไง ดาร์เรลล์ - สวัสดีครับ เจ้าชาย
- เป็นไงบ้าง - สบายดีครับ ท่านล่ะ
สบายดี คุณเป็นคนมีพรสวรรค์นะ
- ใช่ครับ - [เสียงหัวเราะ]
ผมไม่เคยรู้เลยว่าตัวเองมีพรสวรรค์นั้น
คุณมีรอยสักไหม
ฮัลโหล ถ้าสักที่ก้น ผมไม่อยากดูนะ
[เจ้าชาย] เย่ นั่นไง
- ชอบเลย - อันนี้รอยแรก
เยี่ยมเลย คุณอยู่ในกลุ่มที่ดีแล้ว
ผมไม่อยากแข่งกรรเชียงบก แล้วโค้ชก็บอกว่า "นายต้องแข่ง"
- ใช่ - โค้ชรู้ว่าผมทำได้
แต่ก็มีมารบอกผมว่า "นายทำไม่ได้หรอก"
ใช่
เราต้องปัดมารให้พ้นจากไหล่
บางครั้งมันก็กลับมา เราต่อยหน้ามัน แล้วก็…
"ออกไปจากหัวฉันซะ"
- คุณเคยมีมารกี่ตัว - หลายร้อยเลย
- หลายร้อย บนไหล่สองข้าง - ใช่ครับ
- คิดว่าตอนนี้เหลือกี่ตัวแล้ว - อาจจะร้อยเดียว
- มันเหมือนเขย่าขวดน้ำอัดลม เปิดฝา แล้ว… - [เสียงหัวเราะ]
มันเละมาก ผมไม่อยากให้มันเกิดขึ้นเลย
ผมดีใจที่ท่านก็เคยผ่านเรื่องแบบนี้มา
แล้วท่านก็เข้าใจความรู้สึกเรา
ผมเสแสร้งทำเป็นรู้ ว่าคุณเผชิญอะไรมาไม่ได้หรอกนะ
แต่เหตุผลที่ผมยิ้มตอนที่คุณคุยกับ…
- ครับ - เพราะผมก็มีอาการนั้น
มีช่วงหนึ่งในชีวิตที่ผมก็ไม่รู้ตัวว่ามีอาการ
แต่เพราะความสะเทือนใจ ที่ต้องเสียแม่ไปตอนอายุ 12
ตลอดช่วงหลายปีนั้น
ผมไม่มีอารมณ์ความรู้สึกเลย
ผมร้องไห้ไม่ออก
ผมรู้สึกอะไรไม่ได้ ตอนนั้นผมไม่รู้เลย
จนกระทั่งโตมาถึงอายุ 28
มันมีสถานการณ์บางอย่างเกิดขึ้น
ที่ทำให้เริ่มเกิดฟองแรกๆ ออกมา
แล้วอยู่ดีๆ มันก็เหมือนมีคนมาเขย่า แล้วมันก็ตูม
จากนั้นมันก็เละเทะเลย
อารมณ์ความรู้สึกของผม กระจายไปทั่วผนังทุกที่ที่ผมไป
แล้วผมก็คิดว่า "ผมจะควบคุมมันได้ยังไง"
จากที่ไม่รู้สึกอะไร ผมมารู้สึกทุกอย่าง
ตอนนี้ผมต้องหาโหลแก้ว แล้วใส่ตัวเองลงไป
ไม่ต้องปิดฝา
หมอบำบัดของผมบอกว่า "เราเลือกได้ว่าจะรับอะไรเข้ามา
ส่วนอย่างอื่นจะเด้งออก"
โอเค เป็นคำแนะนำที่ดีครับ
ผมดีใจจริงๆ ที่คุณมาที่นี่
ผมดีใจกับคุณมากๆ ที่คุณลงแข่งได้สำเร็จ
คุณต้องเตรียมตัวลงแข่งบ่ายวันนี้
- คุณรู้ว่าต้องทำยังไง - ครับ
[อ็อกซานา] ช่วงกลางคืนเมื่อคืน
มีการทิ้งระเบิดครั้งใหญ่ในพื้นที่ดอนบาส
ในยูเครนตะวันออก เราดูข่าวด้วยความหวาดกลัว
[เสียงระเบิดจากในวิดีโอ]
ค่ะ นี่เป็นเช้าที่ลำบากใจสำหรับเรา
บางคนในทีมก็กังวลมากๆ
เป็นห่วงพี่น้องตัวเองที่อยู่ในยูเครนตอนนี้
[โค้ช] รอเข้าไปใกล้ๆ ก่อน แรงไป
คุณเป็นตัวรีบาวด์ รีบาวด์แล้วส่งให้เพื่อน เอาเลย
ไม่ สู้หน่อย ไม่เป็นไร แม็กซ์
[อ็อกซานา] ช่วงเปลี่ยนผ่านจากเขตสงคราม ไปอยู่ในสถานที่ที่สงบ
เป็นเรื่องที่ยากมากๆ สำหรับสมาชิกในทีมของฉัน
สิ่งที่ช่วยเราคือชุมชนอินวิกตัสเกมส์
[เสียงทักทายและพูดคุย]
[เสียงหัวเราะ]
[อ็อกซานา] ทุกการสัมภาษณ์ ทุกการสนทนา
ทุกปฏิสัมพันธ์กับทีมอื่นมันมีผล
เรารู้สึกได้ภายใน
ถึงแรงสนับสนุน
- ดีใจที่คุณมานะ - ขอบคุณค่ะ
[เสียงปรบมือ]
ขอกอดหน่อยนะ
นี่คือสิ่งที่เป็นประสบการณ์ที่ดี มัน…
ค่ะ
ฉันแค่หวังว่าพวกเขา ยังมีที่ว่างในใจสำหรับความรู้สึกนี้
ที่ความอบอุ่นของแสงสว่างนี้ จะส่องไปเยียวยาพวกเขาได้
[เสียงนักกีฬา]
[โค้ช] เยี่ยม
[เสียงปรบมือ]
[เสียงผู้ประกาศการแข่งขันเปิดตัวทีมยูเครน]
[เสียงเชียร์และปรบมือต้อนรับ]
(วีลแชร์บาสเกตบอล รอบแบ่งกลุ่ม)
[ผู้บรรยาย] ฝรั่งเศสพบยูเครน
นี่เป็นเกมสำคัญสำหรับทั้งสองประเทศ
- [เสียงสัญญาณเริ่มแข่ง] - สู้หน่อย
[เสียงเรียกกำลังใจในทีม]
[เสียงนกหวีด]
[ผู้บรรยาย] เกมเริ่มแล้วครับ
[เสียงดนตรีประกอบจังหวะสนุกเร้าใจ]
[ผู้บรรยาย] อิวาน เกเรตซุน คลำเป้าเจอทันทีเลย
[โค้ช] สู้หน่อย โต้คืนให้ได้ ต้องตีคืนให้ได้
[นักกีฬาส่งเสียงให้กัน]
[ผู้บรรยาย] ฝรั่งเศสตีเสมอได้
เปิดเกมเนือยๆ เล็กน้อย แต่ฝรั่งเศสก็ขึ้นนำไปแล้ว
(ยูเครน 2-6 ฝรั่งเศส)
ดีแล้ว ลุยต่อ…
ไปต่อเลย
[ผู้บรรยาย] เป็นเกมที่เครียด สำหรับแฟนๆ ที่มาชม
โควาลสกี้
ลงไปแล้วครับ
ทำได้ดีครับ
[เสียงเฮและปรบมือ]
[ผู้บรรยาย] อีกลูกแล้ว
ลูกนี้สุดยอดเลย
(ยูเครน 6-6 ฝรั่งเศส)
- เป็นเกมที่สูสีสุดๆ - [เสียงกระแทกและล้ม]
สงสัยเลยครับว่าเกมนี้ จะเฉือนกันแค่ลูกเดียวหรือเปล่า
(ยูเครน 8-6 ฝรั่งเศส)
ยูเครนนำไปสองแต้ม
[เสียงเฮและปรบมือ]
ชู้ต แล้วก็เข้าเป้าครับ ลูกนี้เน้นจริงๆ
(ยูเครน 8-8 ฝรั่งเศส)
[โค้ช] ขอเวลานอกได้ไหม หยุดเวลาก่อน
อย่าให้เขาทำแต้ม
เหลือเวลาหนึ่งนาที 48 วินาที เสมอกันอยู่ อย่าเสียแต้ม
กลับมาๆ
[เสียงผู้เล่นข้างสนามตะโกนเรียก]
บอกให้เขากลับมา ทำอะไรกันน่ะ
[ผู้บรรยาย] ผู้เล่นฝรั่งเศสล้มลงไป จะเกิดอะไรขึ้นต่อไปครับ
นาฬิกาเหลือนาทีเดียวเท่านั้น
- กรรมการให้ฝ่ายรุกฟาวล์ - [โค้ช] เราต้องการแต้มเดียว
- [เสียงตะโกนของกรรมการในสนาม] - [ผู้บรรยาย] ยูเครนจะได้ลูกโทษสองลูก
กองเชียร์แทบจะทนดูไม่ไหว
เป็นโอกาสทองเลยครับ สำหรับอาร์เท ลูกาชุกของยูเครน
เวลาเหลืออีก 58 วินาที
เขาพลาดไปแล้วหนึ่งลูก
ลงแค่ลูกเดียวก็พอแล้วครับ
ไม่ลง
[เสียงกองเชียร์ร้องและลุ้น]
- [เสียงกองเชียร์และผู้ชมเฮ] - แต่เก็บรีบาวด์ลงไปได้
ได้แต้มจากพาฟโล โควาลสกี้ครับ
เป็นชัยชนะครั้งใหญ่ของยูเครน
เป็นฉากจบแมตช์ที่สุดยอดจริงๆ
แม่เจ้า มันมีความหมายเหลือเกิน สำหรับทีมยูเครน
ว้าว
[เสียงปรบมือ]
[เสียงนักกีฬาในทีม]
ยูเครนจงเจริญ
วีรบุรุษเราจงเจริญ
[เสียงเฮลั่นและเสียงปรบมือ]
[ดาร์เรล] ทีมสนับสนุนผมอยู่ไหน ผมเริ่มประหม่าแล้วนะ
ผมแค่… พวกเขาบอกว่ากำลังมา
ผมมีอาการวิตกกังวลต่อการแยกจาก
การถูกพ่อแม่ทิ้งมันส่งผลมาถึงวัยผู้ใหญ่
ถึงปัญหาของผมด้วย
[เคย์ลิน] ไง [ดาร์เรล] ไง คนอื่นในทีมไปไหน
[เคย์ลิน] กำลังตามมา ฉันล่วงหน้ามาก่อนน่ะ
- อ้อ - ค่ะ
- ยุ่งอยู่ - ใช่
เขากลัวมากว่าพวกเรา
ในฐานะทีมสนับสนุน จะทิ้งเขาไป
สองนาที
[เคย์ลิน] เวลาเรามาสาย
เขาจะปิดสวิตช์ตัวเอง แล้วปิดกั้นเราออกไปโดยสิ้นเชิง
ยังหายใจเข้าอยู่ไหม
เหรอคะ ไหวนะ
ใช่
(หายใจเข้า)
ไม่เป็นไรนะ พวก
นายต้องยอมให้คนอื่นเข้ามาหา
ใช่ ฉันรู้
นั่นคือเรื่องเดียวเลย โอเคนะ
- ฉันกับลอร่าได้รับข้อความ - ไง
อยากให้เรามานี่เหรอ คุณส่งข้อความมา
(ดาร์เรลเรียกประชุมทีมสนับสนุน)
(เขายอมรับว่าเขาปิดบังอะไรบางอย่าง)
ผมมี…
ผมมีอาการเสพติดที่เลิกยากมากๆ
แล้วผมก็ปิดบัง…
ความจริงที่ว่าผมยังดื่มเหล้า
ผมไม่ชอบอยู่คนเดียว
ผมอยากอยู่กับคนที่ผมคุยด้วยได้
มันยากที่จะหาคนที่…
ไม่ดื่ม ที่อยากจะ…
ที่ผมจะเข้าสังคมด้วยได้
เรื่องน่าอายมันอยู่ที่…
การบอกทีมสนับสนุนว่าผมยังมีปัญหานี้
เพราะผมกลัวการถูกปฏิเสธอยู่เสมอ
พวกเขาอาจจะไม่… พวกเขาอาจจะดึงผมออกไป
[ผู้สัมภาษณ์] ดาร์เรลเลิกเหล้า มานานแค่ไหนแล้วคะ
รู้สึกเขาจะบอกว่าห้าปีนะ
ค่ะ
มันยากที่จะพูดความจริงเรื่องนั้น
ฉันดีใจที่เขาพูด
การเปิดใจสำคัญต่อดาร์เรลมากๆ
[แอนนา] ฝ่ายรัสเซียบอกว่าแม่ไม่ได้อยู่ที่นั่น
มันยากที่จะเข้าใจ
ความรู้สึกที่แม่หายตัวไปเฉยๆ
ฉันมักจะปรึกษากับพ่อว่าจะพูดอะไรกับใครบ้าง
[เสียงรายงานข่าว] ประธานสภาผู้แทนราษฎร วยาเชสลาฟ โวโลดิน
สั่งห้ามทำการแลกตัว "อาชญากรสงคราม"
ที่ฝ่ายรัสเซียใช้เรียกทหาร
[วาดิม] เธอหายตัวไปอย่างไร้ร่องรอย
[เสียงยวดยานบนถนน]
[ผู้บรรยายการแข่งขัน] วันนี้เป็นวันใหม่ ที่อินวิกตัสเกมส์
อากาศดีมากๆ ที่สนามแข่งยิงธนู
[ผู้ประกาศการแข่งขัน] ฟังเสียงเชียร์สิครับ
มีชาติที่เข้าร่วมแข่ง ทั้งหมด 17 ชาติที่กรุงเฮก ปี 2022
และนักยิงธนูทุกคนก็มีเรื่องจะมาเล่า
[เพลง "Tubthumping" บรรเลงในสนาม]
ขอเชิญทุกท่านครับ
(แอนนาได้รับเชิญให้เข้าร่วมแข่งขัน)
(แทนคุณแม่ในฐานะผู้เข้าแข่งขันกิตติมศักดิ์)
[นักกีฬาร้องเพลง] ฉันถูกโค่นล้ม แต่ฉันลุกขึ้นมาใหม่
ฉันถูกโค่นล้ม แต่ฉันลุกขึ้นมาใหม่
[เสียงหัวเราะ]
วันนี้เป็นไงบ้าง ไหวไหม
(เชอร์รี่ ลูอิส แมคเบน ทีมสหราชอาณาจักร)
ก็ไม่ใช่วันที่ดีสำหรับฉันหรอกค่ะ
เพราะฉันประหม่า ฉันรู้สึกไม่สบาย แล้วก็หนาวด้วย
[เชอร์รี่] ใส่แจ็กเก็ตเลย
ได้คุยกับแม่ครั้งสุดท้ายเมื่อไหร่
วันที่ 15 มีนาคม
- วันที่ 15 มีนาคม โอเค - ค่ะ
[เสียงที่ยูเลียเคยพูดคุยกับแอนนา]
แม่คงภูมิในตัวเธอวันนี้แน่ แม่คงภูมิใจมากๆ
ได้เอาหน้าเขาไปใส่เป้าไหม
เนอะ
แอนนา ง้างอีกหน่อยตอนจังหวะสุดท้าย
[เชอร์รี่] ใช่ เยี่ยม
ปูตินเจ็บแน่นอน
เอาเลย
เราทำได้
คุณก็ทำได้
เราทำได้
- เราทำได้ - [เสียงหัวเราะ]
- โชคดีนะ - โชคดี
[ผู้ประกาศการแข่งขัน] และบัดนี้ ท่านสุภาพบุรุษและสตรีครับ ที่เป้าหมายเลขหนึ่ง
- ขอเสียงต้อนรับ แอนนา-โซเฟีย ปูซาโนวา - [เสียงเชียร์และปรบมือ]
(ประเภท: ธนูรีเคิร์ฟ)
[แอนนา] มีช่วงหนึ่งที่เราโดนสั่งไม่ให้พูด
ว่าแม่จะปลอดภัยกว่า
ถ้าทุกอย่างถูกเก็บเป็นความลับ ไม่ได้บอกใคร
แต่ฉันกับพ่อรู้สึกว่ามันมีบางอย่างที่ผิด
ตรงกันข้ามเลย เราต้องบอกให้โลกรู้ว่าเกิดอะไรขึ้น
[เสียงเชียร์และปรบมือ]
[ผู้บรรยาย] เปิดลูกแรกด้วยสองแต้ม
ต่อไปเป็นตาอเมลี่ ชูนาร์จากแคนาดา
เธอได้ห้าแต้ม
[เสียงปรบมือ]
[แอนนา] ฉันมาเพื่อเป็นตัวแทนเสียงของแม่
ไม่ได้มาแทนแม่ แต่มาเพื่อแม่
[ผู้บรรยาย] สี่คะแนนสำหรับแอนนา-โซเฟีย
ณ ตอนนี้ ฉันพยายามคุมตัวเองให้ใจเย็น
แล้วก็นึกถึงวันธรรมดาๆ
แค่การฝึกซ้อมธรรมดา
ฉันกับแม่อยู่ด้วยกัน
ตอนนี้หน้าร้อน
ทุกอย่างปกติดี
[เสียงยูเลีย] อย่าลืมหายใจเข้าด้วย
ณ วินาทีนี้ ฉันก็เห็นภาพชัดเจน
ว่าทำไมถึงทำแบบนี้
มันทำให้ฉันสงบใจลงได้
แล้วก็เป็นแรงกระตุ้นไปพร้อมกันด้วย
[เสียงยูเลีย] หายใจเข้า
อย่าสติแตก
- [เสียงปรบมือ] - [ผู้บรรยาย] สิบแต้ม
ว้าว จบได้สวยมากครับ สำหรับแอนนา-โซเฟีย ปูซาโนวา
[เสียงปรบมือ]
[ผู้ประกาศ] ฝ่ายผู้จัดงานลงมติ มอบเหรียญทองแดงสองเหรียญ
แอนนา-โซเฟียเข้าร่วมแข่งขัน ประเภทธนูรีเคิร์ฟ รุ่นมือใหม่
เพื่อเป็นเกียรติแก่แม่ของเธอ ในฐานะผู้เข้าแข่งขัน
ที่บังเอิญก็คือวันนี้เป็นวันเกิดเธอด้วย
ขอแสดงความยินดีครับ
ลูกย้อมสีติดหน้าผากด้วยนะ
ปานแดงเก๋ดีค่ะ
สวยมาก [หัวเราะ]
[แอนนา] แม่ฉันเป็นคนที่ยอมเสี่ยงเพื่อช่วยคนอื่น
บาย
นี่คือภารกิจของชีวิตแม่
ฉันรู้ว่าฉันไม่มีสิทธิ์เลือกสิ่งที่แม่ต้องทำ
แต่ฉันก็เชื่อว่ามันเป็นเรื่องที่มีเกียรติ
ฉันไม่แน่ใจหรอกนะ แต่ทุกคนคอยบอกว่าแม่จะภูมิใจกับฉันแค่ไหน
มันก็อาจจะใช่
ฉันแค่อยากเห็นแม่ปลอดภัย มีความสุข
แต่เราทุกคนก็เข้าใจดี ว่าโอกาสมีแค่หนึ่งเปอร์เซ็นต์เท่านั้น
[เสียงเด็กๆ สนุกสนาน]
[ผู้บรรยาย] เพิ่งจะวันที่สองของการแข่งขัน เรามีเหรียญรางวัลให้ชิงกันแล้ว
ในการแข่งกรรเชียงบก ว่ายน้ำ วีลแชร์รักบี้ และอื่นๆ อีกมากมาย
ทางนี้ ทอม ซ้าย
ซ้าย
[ผู้เล่นทีมสหราชอาณาจักร] ทำท่าให้เหมือน มีความสุขที่ได้มาที่นี่
กางแขนออก
นั่นแหละ สุดท้ายเขาก็ยังมีความรู้สึก [หัวเราะ]
ชื่อผมอยู่ไหน ตูม
เกเบรียล จอร์จ
[ผู้บรรยาย] ถึงเวลาของวีลแชร์บาสเกตบอล นัดสุดท้ายของรอบคัดเลือก
ยูเครนพบสหรัฐฯ
ยูเครนต้องชนะเพื่อไม่ให้ตกรอบ
ใช่ๆ ได้เลย
ง่ายๆ
[เจ้าชาย] อะไรๆ เปลี่ยนแปลงไป รวดเร็วมากในช่วงหลายสัปดาห์มานี้
แต่การที่พวกเขามาที่นี่เพื่อเป็นตัวแทนประเทศ
ด้วยความไม่ยอมแพ้ ความแข็งแกร่ง ความมุ่งมั่น ความเป็นมืออาชีพ
มันไม่ธรรมดาเลย
เป็นไงบ้าง
ผมหวังว่าพวกเขาจะรู้สึกเป็นที่ต้อนรับ
ผมหวังว่าพวกเขาจะรู้สึกดีขึ้น มีพลังขึ้น
เพราะเมื่อสิ้นสุดการแข่งขัน พวกเขาคือคนที่ต้องกลับไปสนามรบ
แล้วมันก็ทำให้ผมเป็นห่วง มันรบกวนจิตใจผม
เราแทบจะช่วยอะไรไม่ได้เลย
นอกจากทำให้แน่ใจว่า พวกเขาได้รับประสบการณ์ที่น่าตื่นเต้นที่สุด
- คุณจะเข้ารอบสุดท้ายใช่ไหม - เราก็ยังต้องสู้ครับ
[โค้ช] เราจะเข้ารอบสุดท้ายให้ได้ ต้องตอบว่าใช่
- ตอบว่าไง - พลังบวก
[เสียงเพลงภาษายูเครนบรรเลง]
[เสียงเฮและเสียงเชียร์เกรียวกราว]
(วีลแชร์บาสเกตบอล รอบแบ่งกลุ่ม สหรัฐฯ พบ ยูเครน)
(เซอร์ฮีย์ คาลีชุก ทีมยูเครน)
ผมชอบฟังเสียงเพลงของเรา
แล้วก็ได้เห็น ธงชาติเราเยอะๆ มาให้กำลังใจเรา
มันน่าทึ่งที่ได้เห็น แรงสนับสนุนจากนานาชาติมากขนาดนี้
แต่ผมก็คิดถึงประชาชนในยูเครนเสมอ
ในยูเครน เรามีแอปที่ชื่อว่า "แอร์อลาร์ม"
ที่คอยบอกเราว่า มีการโจมตีทางอากาศที่เมืองไหน
[เสียงไซเรนเตือนภัย]
เราไม่รู้ว่าจะเกิดอะไรขึ้นต่อไป
ทั้งในยูเครน และกับเราเอง
ทุกอย่างเกิดขึ้นได้ แล้วเราก็จะทุ่มเต็มที่
(โวโลดิเมียร์ มีเซียก ทีมยูเครน)
[ทีมยูเครนและกองเชียร์ส่งเสียงเรียกกำลังใจ]
[ผู้บรรยาย] เกมเริ่มแล้วครับ
สหรัฐอเมริกาพบกับยูเครน
[โวโลดิเมียร์] ในฐานะทหารในหน้าที่ เรามาพร้อมภารกิจ
ผมอยากทำทุกอย่างที่เป็นไปได้ เพื่อให้โลกรับฟังยูเครน
และเล่าความจริงเกี่ยวกับสถานการณ์ในยูเครน
[เสียงนกหวีด]
[ผู้บรรยาย] แล้วครึ่งแรกก็จบลงครับ
ณ ตอนนี้ สหรัฐฯ คุมเกมไว้ได้ดีเยี่ยม
สกอร์พักครึ่ง 12-6
[โค้ช] นี่อาจจะเป็นครึ่งสุดท้าย ของบาสเกตบอลในอินวิกตัส
ปาชา ยัดห่วงไปเลย
[เสียงเชียร์]
[โวโลดิเมียร์] เยี่ยมมาก วิเทีย
มันวิเศษเลย ผมจะได้กลับบ้าน
แมวกับกระต่ายที่บ้าน รอผมกับภรรยาอยู่ [หัวเราะ]
เมืองของผมรอผมอยู่
[เสียงเชียร์และปรบมือ]
[อ็อกซานา] น้ำใจที่เราได้รับ กับแรงสนับสนุน
มันเป็นไปไม่ได้เลยที่เราจะไม่ตอบรับ
ฉันคิดว่ามันเปิดหัวใจเราได้จริงๆ
แต่มันก็ยังลำบาก เพราะฉันรู้สึกว่า
เรารับมันมาได้แค่เท่านี้
แล้วเราก็ต้องเดินทางจากไป
แต่ฉันมองเห็นจากสมาชิกในทีม
ว่าการแข่งนี้ช่วยให้พวกเขาสงบใจได้
[ผู้ประกาศ] เวลากำลังจะหมด
ยูเครนเริ่มเล่นกันเป็นทีมแล้ว
ชู้ตลงไป แม่นมากครับ สำหรับอิวาน เกเรตซุน
[เสียงปรบมือ]
การที่ทีมยูเครนชุดนี้
ทำผลงานได้ขนาดนี้ท่ามกลางทุกอย่างที่เกิดขึ้น
(ยูเครน 9-33 สหรัฐฯ)
ด้วยโลกที่พวกเขาต้องเผชิญ
พวกเขาเล่นด้วยศักดิ์ศรี เล่นด้วยความกล้า
ฉันแค่หวังว่าหลังสงครามจบลง
ทุกคนจะยังปลอดภัย
มีสุขภาพเท่าที่จะมีได้
แล้วกลับมาหาฉัน
เมื่อสามารถกลับมาได้
[เสียงเพลงช้าบรรเลงต่อเนื่อง]
[เสียงปรบมือและเฮพร้อมกัน]
(ไตรา)
คำบรรยายโดย วรากรณ์ จันทา